"Setswana Puotlaleletso ya Ntlha (FAL)/P2 9 DBE/Ngwanaitseele 2014 NSC Tlhopha karabo e e nepagetseng mo go 2.1.11–2.1.12. 2.1.11 Matlhodi ke morwadia ... A Motlhoiwa. B Tukisang. C Metsing. D Kgosi. (1) 2.1.12 Modimoeng o ne a na le bokgoni jwa go betla ... A matlhabaphefo. B mokoro. C mmotorokara. D sefofane. (1) 2.2 NOPOLO B A ithaya a re o ka ba tshosa. 'Basimane ke romilwe ke kgosi go bitsa barongwa ba.' Yo mmotlana a atamela, 'Ehe! jaanong ke eng e re o kopana nabo o sa boele kwa o tswang gone?' A tila. 'Se tile. Ka re ke eng o sa boa nabo? Bua!' 'Bone ga ke a ba bona.' Ga ba tsaya sebakanyana ba sa utlwa gore a reng. Ba ne ba goletse kwa morakeng jaaka bontsi jwa basimane ba metse ya Setswana, puo ya bone e le e e amang dikgomo fela. Fa mongwe a bua ka ga kgomo ba akofa go utlwa gore a reng; ka fa ntle ga sediko se sa botshelo jwa bone jwa gale, go ba tsaya lobaka go tshwara bokao jwa mafoko. Modimo o abetse rraabo ka mokgwa o o kgatlhisang: fa go batlega thata ya marapo, yo mmotlana a kgoromeletsa mogoloe kwa morago; fa go batlega botlhale, yo mogolo o tsaya maemo a gagwe ka tlhago. Ba sa utlwane sentle ka ntlha ya pharologanyo e, ya dikabelo tsa bone. 'O bonye mang?' 'Nnyaya, mogolole, a re ga a ba bona. Jaanong o batla gore a reng? Letsatsi le a tlhatloga. A re yeng.' Ba tsena mo sekgweng, ba tsamaya sebakanyana, ba fitlha mo patlelong e kete e ne e le bobi. A itse gore ba ikaeletse go mmolaya. 2.2.1 Ke mang yo o neng a romilwe ke kgosi go bitsa barongwa? (1) 2.2.2 Rraagwe basimane ba morongwa a buang le bona ke mang? (1) 2.2.3 Tlhalosa ka dintlha di le PEDI ka ga se se lerileng kopano ya morongwa le basimane. (4) 2.2.4 Goreng basimane ba ne ba batla go bolaya morongwa wa kgosi? (2) 2.2.5 Barongwa ba ntlha ba kgosi ba feletse kae? (1) Kwalololo e ileditswe Phetla"